# A magyar építkezés területi különbségei

FEJEZETEK

- Dél-dunántúli házterület
- Nyugat- és közép-dunántúli házterület
- Felföldi, palóc házterület
- Alföldi házvidék
- Erdélyi, székely házvidék
- Történeti stílusok hatása a népi építészetre
- Élet a házban és az udvaron

A fentiekben megismertük a lakóház és a gazdasági épületek külsejének és belsejének legfontosabb vonásait, helyenként utaltunk egy-egy forma területi elterjedésére is. Most összefoglaljuk, hogy a magyar nyelvterület egy-egy vidékét milyen építkezés jellemzi. Ezek néhol összecsengenek az etnográfiai csoportokkal és vidékekkel. Itt aligha vállalkozhatunk többre, mint hogy öt, az építkezés szempontjából többé-kevésbé elkülönülő tájat mutassunk be azzal a biztos tudatta], hogy ezek között az átmenet számtalan formája lehetséges. Nemcsak az egységek határát nem lehet pontosan meghúzni, hanem az ötnél akár több, akár kevesebb tájat is meg lehetne állapítani.